አስተዳደሩ  ተጎጂዎችን በዘላቂነት  ለሟቋቋም  ውይይት እያደረገ ነው
የአዲስ አበባ ከተማ አስተዳደር በቆሼ አካባቢ በቆሻሻ መደርመስ ምክንያት ጉዳት  የደረሰባቸውን ቤተሰቦች በዘላቂነት ለሟቋቋም ከተጎጂ የህብረተሰብ ክፍሎች ጋር ውይይት እያደረገ  መሆኑን አስታወቀ ።በከተማው አስተዳደር የኮሙኒኬሽን ጉዳዮች ቢሮ ኃላፊ ወይዘሮ ዳግማዊት ሞገስ ለዋልታ እንደገለጹት በቆሼ የቆሻሻ መደርመስ ምክንያት ጉዳት የደረሰባቸው ቤተሰቦችን በዘላቂነት በማቋቋም ወደ ቋሚ ኑሯቸው እንዲመለሱ ለማድረግ ጥረት እየተደረገ ነው ።በአደጋው የጎዱ ቤተሰቦችን የመለየትሥራ እየተከናወነ መሆኑን የጠቆሙት ወይዘሮ ዳግማዊት  በመልሶ  ማቋቋም ሥራዎች ዙሪያ ከተጎጂ  ወገኖች ተወካዮች ጋር የጋራ መግባባት ከተደረሰ በኋላ ተግባራዊ እንቅስቃሴ እንደሚጀመር ተናግረዋል ።እስካሁን ድረስ ለአደጋው ተጎጂ ወገኖች 76 ሚሊዮን ብር የድጋፍ ገንዝብ መሠጠቱንና ቃል መገባቱን የሚገልጹት ወይዘሮ ዳግማዊት 5 ሚሊዮን ብር የሚገመት ቁሳቁስና የምግብ እርዳታ ድጋፍ ለተጎጂዎች ተበርክቷል ብለዋል ።በቆሼ አካባቢ አደጋ  ተጋለጭ የሆኑ ነዋሪዎች አደጋ  እንዳይጋለጡ ለማድረግ  በአንድ ቦታ በማሰባሰብ  የዕለት  ደራሽ እርዳታ እየተደረገላቸው እንደሚገኝ ወይዘሮ ዳግማዊት ገልጸዋል ።በቆሼ አካባቢ በቆሻሻ መደርመስ ምክንያት አደጋ ምክንያት 113 ህይወታቸውን ያጡ መሆኑ  ይታወቃል ።በአደጋው ለደረሰባቸው  ወገኖችን ለመደገፍ  በኢትዮጵያ ንግድ ባንክ  በተከፈተው የሂሳብ ቁጥርና  በሞባይል አጭር ጽሑፍ መላኪያ ቁጥር የተለያዩ የህብረተሰብ  ክፍሎች ድጋፎቸውን እያደረጉ ነው ። 